Paeninsula Kolaensis

Paeninsula Kolaensis"Peninsula Kolaensis" (Flora of Russia, vol. 8, pp. 419-491); "на севере Кольского полуострова ad septentriones paeninsulae Kolaеnsis" (Lexicon Russico-Latinum). (Russice Кольский полуостров, tr. Kol'skij poluostrov) est paeninsula in septentrio-occidentali Russiae Europaeae parte, ad regionem Murmanicam Foederationis Russicae pertinens. Area huius paeninsulae est circa 100 milia chiliometrorum2. Tundra et silvitundra paeninsulam operiunt.

 Situs 

A maribus Albo et Barentsii alluitur, quorum aquae a Sancto Naso promunturio divisae sunt. Sinus Kandalakshensis maris Albi paeninsulam Kolaensem a Carelia separat. Paeninsula PiscatorumActa Societatis pro fauna et flora Fennica, vol. 41-42, 1919, pp. 391, 199, 465. minor, sinu Varangico a terra continente separata, e litore septentrionali paeninsulae Kolaensis in mare Barentsianum eminet. Linea ficta a sinu Varangico ad sinum Bothnicum producta paeninsulam Kolaensem a paeninsula Scandinavica separare habetur. In litus paeninsulae Kolaensis septentrionale sinus longissimus (vel potius fiordum) Kolaensis incisus est, in quem Kola Tulomaque, maxima paeninsulae flumina, effunduntur.

 Geographia 
Chibinenses montes in parte paeninsulae occidentali et montes Tundrae Lovosericae in parte media siti sunt.

Insularum prope paeninsulam Kolaensem sitarum maxima est Kildinum; ceterae Ternae Insulae, Sausnavitsa multaeque aliae sunt.

Fluminum paeninsulae Kola, Niva, Ombaia, Pečenga, Pirenga, Polongis, Tuloma, Varsiga, Voronja Plantae vasculares in Lapponia orientali sponte nascentes, Helsingiae 1882, p. 84. nominandae sunt. 

Imandra, Lovosero, Umbosero, Seidosero sunt lacus maximi.

 Loci habitati 

Maxima paeninsulae urbs est Romana ad Murmanum, incolarum anno 2013 circiter 302 milia habens. Kola est antiqua paeninsulae urbs, de qua et nomen habet. Varsiga olim maximus paeninsulae vicus fuit; Ombaia est vicus antiquus eiusdem litoris. Foramen Kolaense altius prope Nichelium coloniam urbanam situm est.


 Aurigarii periplus 

Lucas AurigariusSpeculum nauticum super navigatione maris occidentalis, Lugduni Batavorum 1586, p. 24—25. sic litora paeninsulae Kolaensis dimetitur:

 litus maris Albi Kandalakshense:
 Candalexi, in Ombaiam, ad Meseurum — mil. 10
 Ombaia, in Stulslandiam, ad Notapeliotem — mil. 8
 Stuslandia, in Varsigam, ad Vulturnum — mil. 11
litus maris Albi Terense:
 Varsiga, in Caroam, ad Vulturnum — mil. 8 
 Caroa, in Carsuicum, ad Orientem — mil. 5
 Carsuico, in Polongim, ad Caeciam — mil. 5
 Polongi, in , ad Hypocaeciam — mil. 6
 Sausnavitsa, in Ternas Insulas, ad Aquilonem — mil. 10
 Ternis insulis, in OrlogonosOrlov nos?, ad Caeciam — mil. 4
 Orlogonis, in Suetonos, ad Hypocaeciam — mil. 12
litus maris Barentsiani:
 Suetonis in Septem insulas, ad Notapeliotem — mil. 18
 Septem insulis, in Kildinum, ad Notapeliotem —  mil. 24
 Kildino, in Lauwes, ad Hypocaeciam —  mil. 8
 Lauwes, in Osterhaviam, ad Notapeliotem — mil. 10
 Osterhavia, in Warhusam, ad Hypocaeciam — mil.10
 Warhusa, in MatcorvumPaeninsula Piscatorum, quae et Motka?, ad Borrholibycum — mil. 10
 Matcorvo, in , ad Corum — mil. 12
 Nortkino, in Capam Boream, ad Ortum et Occasum — mil. 10

 Notae 

 Nexus externi 

Categoria:Paeninsulae Europae
Categoria:Paeninsulae Russiae Europaeae
Categoria:Regio Murmanica
Categoria:Mare Album